google/wiki40b huggingface dataset:
Steve Bruce

Manchester United

Bruce spilte sin første kamp for Manchester United da laget slo Portsmouth FC 19. desember 1987, og med spill i 21 av Manchester Uniteds resterende 22 ligakamper bidro han til klubbens første topp-to-plassering i engelsk 1. division (den gang øverste liga innen engelsk fotball). Da laget havnet midt på tabellen etter den påfølgene sesongen, hentet Alex Ferguson flere nye spillere til klubben, blant disse Gary Pallister, som august 1989 ble hentet fra Middlesbrough. Midtstopperduoen ble av Gary Neville 2006 omtalt som den beste i klubbens historie. Bruce og Pallister var midtstopperpar på laget som vant FA-cup-finalen i 1990 etter at Crystal Palace FC ble slått i omkampen.
Manchester United ble første engelske lag til å stille i Cupvinnercupen etter opphevingen av sanksjonene etter Heysel-tragedien. Dette skjedde i 1990-91-sesonger da engelske fotballklubber hadde vært utestengt i kontinentale turneringer i fem år. Bruce spilte fast for laget under turneringen og scoret tre mål på veien mot finalen, hvor Manchester United møtte Barcelona. Bruce var nær scoring i finalen, men Mark Hughes endret retning på ballen og ble følgelig kreditert for scoringen i en kamp som endte 2–1. Dette var en sesong med særlig mange nettkjenninger for Bruce, som står notert med 13 scoringer i 1. divisjon og totalt 19 scoringer alle turneringer sammenlagt. Han spilte også ligacup-finalen på Wembley Stadium, hvor Manchester United tapte for 2.-divisjonslaget Sheffield Wednesday.
Medard Kehl

Liv og virke

Kehl skrev sitt teologiske doktorarbeid under Walter Kasper ved Universität Tübingen og har siden 1976 undervist i dogmatikk og fundamentalteologi som professor ved Philosophisch-Theologische Hochschule Sankt Georgen i Frankfurt am Main.
Han har publisert en rekke verker som blant annet tar for seg ekklesiologi, eskatologi og skapelsesteologi.
Parisomorphus descarpentriesi

Utseende

En middelsstor, kraftig, blankt svart hornbille, som overflatisk kan minne om en tordivel. Den mangler påfallende horn på hodet og pronotum, men sistnevnte kan ha en spiss knøl i midten. Hannens antenner har påfallende store blader (lameller) på de ytterste leddene, slik sett kan den minne om en oldenborre. Dekkvingene er grovt og nokså tett punktert, punktene danner i alle fall delvis punktrader.

Utbredelse

Arten er utbredt på Madagaskar.
Masaya Honda

Karriere

Masaya Honda startet sin profesjonelle karriere i Kyoto Purple Sanga i 1996.
Truku

Truku (太魯閣族, også romanisert som taroko; også sediq, seejiq eller seediq 賽德克族) er et taiwansk urfolk. Taroko er også navnet på området på Taiwan hvor truku-stammen holder til. Republikken Kinas utøvende yuan har anerkjent truku-stammen offisielt siden 15. januar 2004. Trukuene er det 12. taiwanske urfolket som mottar en slik anerkjennelse. Trukuenes språk heter også truku.
John Ogilvie

Bakgrunn, virke på kontinentet

John Ogilvie ble oppdratt som kalvinist, men konverterte til Den katolske kirke i 1596. Tre år senere sluttet han seg til Jesuittordenen og virket i Østerrike, i første rekke i Graz og Wien. Han hadde også utdannelse fra Universitetet i Helmstedt. Han ble ordinert til prest i Paris i 1610 og etter å ha tjenestegjort i Frankrike vendte han hjem til Skottland i 1613.
Ruben Loftus-Cheek

Landslaget

Han ble tatt ut i Englands tropp til VM i fotball 2018 i Russland.
Borovsk

Borovsk (russisk: Боровск), er en by i Kaluga oblast i Russland. Den ligger ved elva Protva, rundt 80 km nord for Kaluga og 100 km sørvest for Moskva. Innbyggertall: 11 747 (est. 2006), 11 917 (folketelling 2002).
Borovsk ble første gang nevnt på 1200-tallet, som en del av Fyrstedømmet Rjazan. På 1300-tallet var den eid av Vladimir av Serpukhov, men havnet under Storfyrstedømmet Moskva da hans barnebarn Maria av Borovsk giftet seg med Vasilij II. 
I 1444 ble det kjente Pafnutievklosteret grunnlagt nær Borovsk. Klosterets sterke murer, tårn, og massive katedral har overlevd siden Boris Godunovs styre. To berømte gammeltroende, erkeprest Avvakum Petrovitsj og bojarynja Feodosija Morozova, ble begravet ved dette klosteret i andre halvdel av 1600-tallet. 
Blant Borovsks fortidsminner er den eldste trekirken i regionen, og et museum til Konstantin Tsiolkovskij, som bodde og arbeidet her som lærer fra 1880–1891. Borovsk er nylig blitt kjent for malte fasader på sine sentrumsbygninger, et resultat av et arbeid fra en lokal maler.
British Expeditionary Force (andre verdenskrig)

British Expeditionary Force (BEF) var den britiske hærens styrker som ble sendt til Frankrike og Belgia fra 1939–1940 under annen verdenskrig. BEF ble opprettet av krigsminister Richard Haldane etter boerkrigen i tilfelle Storbritannia på kort varsel skulle behøve å sende en styrke for å delta i en oversjøisk krig.

Bakgrunn

British Expeditionary Force (BEF) ble grunnlagt i 1938 for å øke beredskapen på grunn av trusselen om krig etter at Tyskland hadde annektert Østerrike i mars 1938 og gjorde krav på Sudetenland. Frankrike og Storbritannia hadde lovet å forsvare Polen dersom tyskerne invaderte landet, og verdenskrigen var ett faktum den 3. september 1939. BEF ble sendt til Frankrike i september 1939 og patruljerte hovedsakelig langs den belgisk-franske grensen under den såkalte liksomkrigen frem til mai 1940.
BEF var ikke involvert i noen direkte stridigheter før den tyske invasjonen av Frankrike som begynte den 10. mai 1940. Da kampene begynte, ble de britiske styrkene drevet tilbake gjennom Belgia og Nordvest-Frankrike før de ble evakuert fra den franske kysten under Operasjon Dynamo. Den britiske hæren mistet mye av sitt utstyr og kjøretøy i Frankrike, men hadde fremdeles de fleste av sine soldater som etter planen skulle delta i forsvaret av Storbritannia dersom tyskerne angrep øyriket. Da trusselen om en tysk invasjon av Storbritannia hadde forsvunnet, ble de britiske soldatene overført utenlands, blant annet til Midtøsten og andre steder. For hver syvende britiske soldat som ble evakuert fra Dunkerque-området, ble en britisk soldat værende igjen som krigsfange hos tyskerne. Disse krigsfangene ble sendt til forskjellige fangeleirer innad i Tyskland.
Trådløst nettverkskort

Et trådløst nettverkskort er et nettverkskort som gir tilknytning til et trådløst radiobasert datanett, i motsetning til et ledningsbasert nettverk slik som Token Ring og Ethernet. Nettverkskontrolleren arbeider i lag 1 og lag 2 av OSI-modellen. Kortet bruker en antenne til å kommunisere ved hjelp av mikrobølger. På en stasjonær datamaskin er den vanligvis tilknyttet ved å bruke en PCI-buss. Andre muligheter er USB og PC-kort. Integrerte kort er også tilgjengelige, vanligvis i form av Mini PCI og PCI Express Mini kort.
Tidligere var kortene implementert på utvidelseskort som var plassert i en databuss. Lavkostnads-standarden Wi-Fi betyr at mange nyere bærbare datamaskiner har trådløse nettverkskort integrert på hovedkortet.
Begrepet trådløse nettverkskort brukes vanligvis om IEEE 802.11-adaptere, men kan også anvendes om kort som bruker andre protokoller, slik som blåtann.
TUNIS

Distribuert operativsystem

TUNIS var et eksperimentelt distribuert operativsystem som ble utviklet ved University of Toronto i Canada. Det var et av flere slike eksperimentelle operativsystemer som ble utviklet på ulike universiteter på begynnelsen av 1980-tallet. Det hører inn i samme familie som Accent fra Carnegie Mellon University, Roscoe/Arachne og Charlotte fra University of Wisconsin, Amoeba 809 fra Vrije Universiteit Amsterdam, Eden fra University of Washington, LOCUS 845 fra University of California, Los Angeles (UCLA) og V system fra Stanford University.
UNIX er et tidsdelt operativsystem: I et datanett simulerer det parallellisme ved å svitsje mellom ulike datamaskiner. Dette skjer så raskt, at brukerne gis den illusjon at flere datamaskiner i datanettet kjører samtidig. Videre er UNIX et sentralisert operativsystem: Hele datanettet styres fra en sentral datamaskin, og hvis denne går ned, går hele datanettet ned.
Distribuerte operativsystemer er derimot basert på virkelig parallell databehandling: Fysisk separate nav kjører parallelt og uavhengig av hverandre, og intet enkelt nav kan få hele datanettet til å krasje.
Den første keiseren

Handling

Handlingen er lagt til De stridende staters tid mot slutten av Zhoudynastiet, og skildrer hvordan kongen av Qin bestreber seg på å legge under seg hele Kina. Hans konkubine, Fru Zhao, kontakter snikmorderen Jing Ke i et naborike for å myrde kongen av Qin.
It Don’t Mean a Thing (If It Ain’t Got That Swing)

It Don't Mean a Thing (If it Ain't Got That Swing) er en komposisjon (og raskt en jazzstandard) av Duke Ellington med tekst av Irving Mills og skrevet 1931 og lansert 1932.
Musikken ble skrevet og arrangert av Ellington i august 1931 under pauser på Chicagos Lincoln Tavern, og ble første gang innspilt av Ellington og hans orkester  for Brunswick Records (Br 6265) den 2. februar 1932. Ivie Anderson sang, og trombonisten Joe Nanton med alt-saksfonisten Johnny Hodges spilte  instrumentalsoloene. Ifølge Ellingson ble sangen kjent «som uttrykk for det sentimentet som var fremherskende blant jazzmusikere den gang». Ellington skrev at utsagnet i tittelen var hans tidligere trompetist Bubber Mileys credo, han led av tuberkulose og døde samme år som sangen ble lansert. 
Dette var sannsynligvis den første til å bruke uttrykket «swing» i tittelen, tre år før den egentlige swing era. 
Ellingtons band spilte den stadig vekk gjennom årene og spilte den inn mange ganger, som regel med trompetisten Ray Nance som vokalist.
Ifni

Ifni var en spansk provins på Marokkos Atlanterhavskyst, sør for Agadir og tvers over for Kanariøyene.
Den hadde et samlet areal på 1,502 km², og en befolkning på 51 517 i 1964. Den viktigste næringsvegen var fiske.

Historie

Spanias tilstedeværelse i området kan spores tilbake til en bosetning kalt Santa Cruz de la Mar Pequeña, grunnlagt i 1476. Etter angrep av berbere mot spanjolene ble det besluttet å fokusere på koloniseringen i andre områder i Nord-Afrika og forlate Ifni.
I midten av det 19. århundre lette europeiske makter etter ressurser, spesielt mineraler i Afrika. Spania fattet da interesse i for sin tidligere middelalderfestning for å gjøre krav på den sørlige delen av Marokko. Dette fungerte som et påskudd for en kort krig med Marokko i 1859.
Territoriet og dets viktigste by Sidi Ifni ble avstått til Spania av Marokko, 26. april 1860, men det var liten interesse for dette koloniområdet frem til 1934 da den spanske generalguvernøren bosatte seg der.
I løpet av Francisco Francos diktatur, ble kolonien gjort til spansk provins og FN fortsatte sin kritikk av koloniseringen.
Etter Ifnikrigen (1957) ble  det meste av området okkupert av Marokko.
Spania ga formelt territoriet tilbake til Marokko 30. juni 1969. Territoriet ble da integrert i den marokkanske regionen Souss-Massa-Drâa.

Frimerker

Spania begynte å utstede frimerker for Ifni i 1941, først bare overtrykte spanske frimerker med teksten «TERRITORIO DE IFNI». Deretter ble det utstedt nye frimerker i 1943 med om lag ti i året, et opplag langt over det postale behov.
Ceres-seriene

Ceres-serien var den første utgivelsen av frimerker i Frankrike. Serien ble utgitt i 1849 under den andre franske republikk og viser et portrett av Ceres, den romerske gudinnen for fruktbarhet, jordbruk, korn (romersk: cerealier) og morskjærlighet. Motivet ble valgt for å unngå spesifikke revolusjonære eller republikanske assosiasjoner. Det ble tegnet av Jacques-Jean Barre, ledende gravør ved Monnaine de Paris. Anatole Hulot hadde ansvaret for trykkingen av frimerkene.
Motivet har vært brukt også på flere andre franske frimerkeutgivelser.
Som den første franske frimerkeserien, har disse frimerkene opptrådt ofte på jubileumsfrimerker og i utstillingsøyemed, og i logoene til mange filatelistiske organisasjoner.
Verneombud

Verneombud er en valgt person i en bedrift eller organisasjon som skal se til at virksomheten ivaretar arbeidstakernes sikkerhet, helse og velferd i tråd med Arbeidsmiljøloven. Alle bedrifter som har ansatte skal ha et verneombud, men det kan gjøres unntak for mindre bedrifter. Arbeidstilsynet er kontroll og klageinstans for å sikre at bedriftene følger kravene i arbeidsmiljøloven. Verneombudet har rett til å stanse farlig arbeid, dvs om det foreligger umiddelbar fare for liv eller helse. Mens tillitsvalgte står i en interessekonflikt med ledelsen, virker verneombudet mot et felles mål som gjelder alle parter i arbeidslivet.
Den statlige komiteen for statistikk i Republikken Aserbajdsjan

Den statlige komiteen for statistikk i Republikken Aserbajdsjan (aserbajdsjansk: Azərbaycan Respublikası Dövlət Statistika Komitəsi), er et aserbajdsjansk offentlig etat etablert på 18. februar 1994 for å utføre vitenskapelige undersøkelser og publisere statistiske data for alle aspekter av aserbajdsjansk liv, inkluder befolkning, samfunn, økonomi, industri, utdanning og fysisk infrastruktur.
Etaten er styrt av en riksstyrende statistikker, som er utnevnt på anbefaling fra statsministeren.
Hovedkvarteret befinner seg i Baku.
Panzerarmee Afrika

Pansergruppe Afrika

Da Afrikakorpset ble opprettet 11. januar 1941 var det offisielt underlagt den italienske kommandostrukturen i Afrika. I midten av 1941 opprettet Wehrmachts overkommando (OBW) en større kommandostruktur i Afrika, og opprettet et nytt hovedkvarter med navn «Pansergruppe Afrika» (tysk: Panzergruppe Afrika; italiensk: Gruppo Corazzato Africa). Den 15. august 1941 ble Pansergruppe Afrika aktivert med den nylig forfremma generalløytnant General der Panzertruppe Erwin Rommel i ledelsen. Pansergruppen kontrollerte Afrikakorpset, pluss noen andre enheter som ble sent til Afrika (blant annet 90. lette infanteridivisjon), samt to italienske korps: X.- og XX. korps.

Panserarmé Afrika

Pansergruppe Afrika ble redesignert «Panserarmé Afrika» (Panzerarmee Afrika, Armata Corazzata Africa) den 30. januar 1942.

Den tysk-italienske panserarmé

Panserarmé Afrika ble redesignert «Den tysk-italienske panserarmé» (Deutsch-Italienische Panzerarmee, Armata Corazzata Italo-Tedesca) i oktober 1942, under den lange tilbaketrekningen etter tapet i det andre slaget om El Alamein, under Vestørkenfelttoget.

Armégruppe Afrika

I februar 1943 ble hovedkvarteret oppgradert til «Armégruppe Afrika» (Heeresgruppe Afrika, Gruppo d'Armate Africa) for å administrere forsvaret av Tunisia under det siste stadiet av felttoget i Nord-Afrika. Armégruppe Afrika inneholdt blant annet den tyske 5. panserarmé (5. Panzerarmee), og den italienske 1. armé.
Ledelsen av armégruppen ble overført fra Rommel til Hans-Jürgen von Arnim i mars. Han overgav seg med armégruppen den 13. mai 1943, noe som endte aksemaktenes tilstedeværelse i Afrika.

Slagorden

Ut gjennom hele hovedkvarterets eksistens kontrollerte det Afrikakorpset, og ledet en rekke andre tyske og italienske enheter under brorparten av sin eksistens. Den følgende oversikten av enheter er hentet fra lexikon-der-wehrmacht.de, med datoer rettet (se referanser).
Turn under Sommer-OL 1906

Turn var en av øvelsene det ble konkurrert i under Sommer-OL 1906. Det ble konkurrert i fire øvelser, og kun menn deltok. Norge tok sitt første OL-gull i historien, med laggull i turn. Konkurransen ble avholdt utendørs, på Panathinaikon stadion, i perioden 22. til 26. april 2006.
Norge stilte med både yngste og eldste deltaker i turnkonkurransen, med Per Mathias Jespersen (18 år og 23 dager) som yngstemann og Oskar Bye (35 år og 323 dager) som eldstemann.
Til sammen 104 deltakere fra 9 nasjoner deltok.
Søndre Hedemarken

Søndre Hedemarken var en valgkrets i Hedemarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndre Hedemarken valgte således én representant og én personlig vararepresentant.
Valgkretsen Søndre Hedemarken bestod av herredene Vang, Løiten/Løten, Romedal og Stange med rundt 24 000 innbyggere og 12 000 stemmeberettigede etter innføringen av kvinnelig stemmerett.
Cres

Naturforhold

Øya er lang og smal med forholdsvis høye fjell. Berggrunnen er hovedsakelig kalkstein, på grunn av alle sprekkene i denne finner man sjelden vann på overflaten her. Store deler av øya er kledt av skog (særlig steineik). Med sine nokså store ubebygde områder har øya et forholdsvis rikt dyreliv med blant annet viktige kolonier av europeisk gåsegribb.

Næringsliv

Turisme er i dag en av de viktigste næringsveiene, men Cres har ikke på langt nær så mange turister som naboøyene Krk og Losinj.
The New York Times

Stil

Avisen benytter fullformat. I artiklene brukes vanligvis høflighetsform framfor bare etternavn ved omtale av personer (unntatt i sportsseksjonen). Overskriftene har tradisjonelt vært ordrike, ofte ledsaget av forklarende underoverskrifter, men dette er noe avisen nå beveger seg bort i fra. Andre eksempler på Times' konservative stil er den sene overgangen fra seks til åtte spalter og motviljen mot fargefotografier – det første forsidebildet i farger kom 16. oktober 1997. De dagene avisen ikke har et større førstesideoppslag plasseres den viktigste saken oftest i forsidens øvre høyre spalte.
Overskriftene er satt i ulike variasjoner av Cheltenham, mens brødteksten er satt i 8,7 punkts Imperial.

Redaksjonell profil

New York Times' motto «All the News That's Fit to Print» står trykt på forsiden, og avisen regnes gjerne som en journalistisk standard («Newspaper of record») i USA, hva som også avspeiler seg i at den gjennom tidene har mottatt over 120 Pulitzerpriser, langt flere enn noen annen nyhetsorganisasjon.
Leserkretsen heller mot den liberale siden i det amerikanske politiske spektrum, ifølge en undersøkelse som ble foretatt av det uavhengige Pew Research Center i 2014. En undersøkelse som ble foretatt av den konservative meningsmålingsinstitusjonen Rasmussen Reports i 2007 viste at 40 prosent av informantene mente avisen helte mot liberale synspunkter, mens 11  prosent mente den lå nærmere konservative holdninger og 20  prosent syntes den opptrådte nøytralt overfor begge sider. På den annen side er avisen fra liberalt hold blitt beskyldt for å fremme høyreorienterte holdninger spesielt innenfor utenrikspolitiske spørsmål.
Den redaksjonelle profilen blir gjerne oppfattet som liberal i nasjonal kontekst.
Fylkesvei 6434

Fylkesvei 6434 (Fv6434) i Trøndelag går mellom Slørdal og Hafsmo i Snillfjord kommune. Veien er 21,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 305 (Sør-Trøndelag).
Chlamydocassis

Utseende

Middelsstore, ovale, mørkgrå eller brunlige skjoldbiller. Oversiden er ujevn, med grov, ujevn punktering. Sett fra siden er de mer eller mindre høyt hvelvede. Hodet er dekket av pronotum, men denne arten er ikke påfallende bred, dekkvingenes "brem" er ganske smal. Antennene er tynne. Dekkvingenes forhjørner er ikke framskutte. Hos artene i underslekten Ceratocassis har dekkvingene et par opphøyde utvekster som kan ta form av pigger eller som krumme, skarpe, opphøyde kjøler.

Levevis

Både larver og voksne lever på planter og eter fra dem. Disse lever på ulike tofrøbladete planter i familiene Boraginaceae og Lamiaceae.

Utbredelse

Slekten er vidt utbredt i Sør-Amerika.
Znamensk

Znamensk (russisk: Знаменск) er en lukket by i Astrakhan oblast i Russland. Den ligger rundt 300 km nordvest for Astrakhan. Innbyggertall: 32 068 (folketelling 2002).
Byen ble bygget for arbeidere og vitenskapsfolk på det nærliggende Kapustin Jar, et testområde for missiler. Znamensk fikk bystatus i 1962.
Tänd ett ljus i fönstret

Tänd ett ljus i fönstret er et musikkalbum utgitt av Scandinavia i 2004. Mesteparten av låtene er på svensk.
Heimdalsjordet

Heimdalsjordet er et åkerområde om lag 550 m sør for Gokstadhaugen i Sandefjord, Vestfold. I 2011 ble det, ved hjelp av geofysiske undersøkelser påvist spor etter en markedsplass fra vikingtiden på denne åkeren.
Høsten 2011 og 2012 gjennomførte et team fra Universitetet i Wien under ledelse av Norsk institutt for kulturminneforskning (NIKU) og i samarbeid med Universitet i Oslo og Vestfold fylkeskommune, motoriserte georadar- og magnetometerundersøkelser i området. I denne forbindelse ble det ble påvist et ekstensivt system av smale grøfter som danner en rekke rektangulære anlegg med et langsgående felt uten strukturer i midten. De rektangulære anleggene er tolket som parseller som følger et øst-vest gående gateløp.
KVS Bygland

Kristen videregående skole Bygland, KVS-Bygland, er en privat videregående internatskole i Bygland, Setesdal, etablert i 2012 og eid av Indremisjonsforbundet.
Skolen ble etablert i 1916 og har i årenes løp vært husmorskole, landbruksskole og skogskole under navnet Bygland skogskule. Skogskolen var en av flere fylkeskommunale skogskoler som utelukkende utdannet skogsarbeidere. Stadig synkende elevtilgang gjorde at skogskolen i 2000 måtte legge ned og skolelokalene stod uten aktivitet et par år før Indremisjonen i 2002 takka ja til et tilbud om å overta eiendommene mot å sørge for fortsatt skoledrift på Bygland. I starten ble skolen drevet under KVS-Lyngdal, men tok etter kort tid over driften selv.
Det første året hadde skolen 28 elever, men elevtallet har steget til 79 elever i 2010 med en stab på 21 ansatte. Ansatte ved skolen må bekjenne seg kristen tro og delta i det sosialpedagogiske arbeidet på skolen. Skoledagene starter gjerne med en kort andakt.

Plassering

Skolen ligger på Åkhus på østsiden av Byglandsfjorden, ved veien mot Jordalsbø og Skreland i tettstedet Bygland.
Peter Tidemand Malling

Liv

Mallings foreldre var drammenskjøpmannen Mikal Malling og hustru Maren Elisabeth Klein. Han var elev på Strømsø Borgerskole og i noen år på Latinskolen i Drammen. Senere arbeidet han som læregutt i Det Rhodeske Bogtrykkeri i Drammen. Ved endt læretid reiste han til Amsterdam, og fikk plass ved et av byens større trykkerier.
Etter å ha perfeksjonert seg i utlandet vendte han omsider tilbake til Norge, som faktor i Det Wintherske Trykkeri, og dernest hos Guldberg & Dzwonkowski i Christiania. I 1838 grunnla han på en liten arv han mottok sitt eget trykkeri, og året etter en forlagsbokhandel. Denne forretningen lå i Sverdfegerbakken 25, ble etter hvert utvidet til å bli en av de fremste bokhandlerforretningene i Norden. I 1840 begynte han også å forlegge bøker. Forretningen ble værende på samme adresse inntil gården ble solgt til et interessentskap i 1873, og Malling inngikk kompaniskap med Georg Kristian Johannessen Parmann (1839 - 1916), som «Assocìe». De flyttet forretningen til den langt større Køckeritzke Væveribygning i Øvre Slottsgate, og utvidet virksomheten til også å omfatte asortimentshandel og undervisningsmateriell. Ganske raskt tok skolemeteriellet så mye tid og oppmerksomhet at de ga opp assortementshandelen for bare å konsentrere seg om læremidler.
Malling var gift tre ganger og etterlot seg ni barn.
Peter Tidemand Malling var i mange år medlem av Kristiania kommunestyre, formann i Bokhandlerforeningen, og deltok i forskjellige foreninger og almennyttige tiltak. For eksempel var han den første kassereren i Den norske historiske forening. Forretningen hans gikk ved hans død over til kompanjongen Parmann. Forretningen opphørte i 1899.
Malling var Ridder av St. Olavsordenen.
Månedsmatbol

Månedsmatbol er en måleenhet som stammer tilbake til middelalderen. Et månedsmatbol var betegnelse for en jordpart som gav mat for en mann i en måned og ble brukt i sammenheng med landskyld.
Trubadurens aften

Trubadurens aften er en DVD og musikkalbum med Sebastian, utgitt i 2004.
Paratessaropa

Utbredelse

Arten er utbredt i det sørøstlige Brasil.